Zara Zya

**Zainurul Razia Mohd Zainuddin** atau lebih dikenali sebagai **Zara Zya** (lahir 22 Oktober 1985) ialah seorang pelakon, pengacara dan penyanyi Malaysia. Beliau mula dikenali menerusi drama *[[Love You Mr. Arrogant]]* yang digandingkan bersama Azlee Khairi yang turut melonjakkan namanya sebagai salah seorang pelakon wanita popular tanah air. Sejak itu, Beliau aktif membintangi pelbagai drama dan telefilem tempatan serta menerima beberapa pencalonan dan anugerah atas mutu lakonannya.

## Kehidupan awal
Beliau dilahirkan pada 22 Oktober 1985 sebagai Zainurul Razia binti Mohd Zainuddin di Lenggong, Perak. Beliau mendapat pendidikan dalam bidang* *Teater daripada Akademi Seni Warisan Negara (ASWARA). Beliau merupakan anak bongsu daripada 4 beradik.

## Kerjaya
Beliau sebenarnya sudah lama bergiat aktif dalam bidang lakonan, namun begitu beliau tidak memegang watak utama yang menyerlah seperti pelakon-pelakon seangkatan dengannya. Sebelum itu, beliau pernah berlakon dalam Drama Versi VCD pada tahun 2002 yang bertajuk HISTERIA dengan memegang watak sebagai Aminah, 
Pelajar kelas Sains Kimia yang telah lama meninggal dunia akibat letupan di makmal sains, Rohnya bergentayangan. Kemudian Beliau berpeluang membawa watak utama dalam drama bersiri *[[Love You Mr. Arrogant]]* yang diadaptasi daripada novel judul sama hasil karya Aliesha Kirana. Drama ini disiarkan melalui Slot Akasia di TV3. Hasil drama arahan Eoon Shuhaini ini telah mencatatkan sekitar 4.6 juta penonton. 

Populariti beliau meningkat naik apabila beliau memenangi banyak anugerah melalui Anugerah MeleTOP Era, Anugerah Drama Festival KL dan ABPBH 2012. Semenjak itu, ramai yang membuka mata terhadap kemampuannya dan membolehkan Zara mendapat pelbagai tawaran daripada pelbagai produksi drama dan filem. Selain aktif dalam bidang lakonan, Zara Zya juga aktif dalam menjalankan perniagaan tudung, biskut dan sambal yang boleh dibeli dalam talian melalui kaun instagramnya. Zara Zya juga mempunyai kelab peminat yang ditubuhkan oleh peminat-peminatnya iaitu Love Zara Zya FC.

Pada tahun 2017, Beliau muncul dalam drama berjudul *[[Kerana Anisa]]* yang disiarkan dalam Slot Samarinda di TV3. Beliau memegang watak utama, digandingkan dengan Mustaqim Bahadon, Fahrin Ahmad dan Sura Sojangi serta artis terkenal yang lain. Pada 11 Mac 2017, Zara muncul dalam telefilem sempena Drama Festival Kuala Lumpur bertajuk *Trauma*; memegang watak sebagai Haneem. Telefilem ini juga dibintangi oleh Janna Nick, Saharul Ridzwan, Idris Khan dan Dayana Roza dan disiarkan di TV3.

## Kehidupan peribadi
Pada April 2018, Beliau menjalin hubungan dengan pelakon Hafreez Adam dan beliau tidak melihat jarak usia sebagai penghalang. Pada 12 Oktober 2019, Zara dan Hafreez mengikat tali pertunangan dan merancang untuk bernikah pada 2020. Namun apa kan daya, Zara dan Hafreez mengumumkan telah memutuskan pertunangan mereka selepas sebulan.

Pada tahun 2020, beliau mula bertudung . Di waktu lapang, Zara mempunyai hobi membela kucing.

## Filemografi

## Videografi

## Diskografi
* *Tiada Dendam* (2018)
* *Hentian Ini* (2018)
* *Hati Yang Rapuh* (2018)
* *Galau* (2019)

## Anugerah dan pencalonan

## Rujukan

## Pautan luar
* 
* 
* 
* 
* 
* Azlee, Zara Zya gandingan serasi.
* Kami tak gerun.
* Biodata Profil Zara Zya